als_Latn dik_Latn sag_Latn
Sot i mbushëm gjashtëmbëdhjetë vjet nga themelimi i Agjencisë së Lajmeve KosovaPress.
Më 4 janar të vitit 1999, si një nevojë e kohës për të informuar qytetarët rreth zhvillimeve në Kosovë, u themelua Agjencia e Lajmeve KosovaPress duke dhënë kontribut të madh në informimin e opinionit vendor dhe ndërkombëtar për luftën tonë, krimet serbe dhe bombardimet e NATO-së. Lajmet e KosovaPress-it gjatë luftës ishin në gjuhën Shqipe, Angleze, Frënge dhe Gjermane.
Rrugëtimi ynë gjatë këtyre viteve ishte i ngadalshëm por i vazhdueshëm.
Nga shtatori i vitit 2000 kemi nisur rrugëtimin si Agjenci e Pavarur e Lajmeve duke u sfiduar gjatë këtyre viteve fillimisht më mbijetesën e pastaj edhe me zhvillimin dhe konkurimin ne tregun e vendit e të rajonit.
Nga viti 2002 kemi kaluar ne sistemin me parapagim, fillimishtë në gjuhën shqipe e nga viti 2005 edhe ne gjuhën Angleze.
Në dhjetëvjetorin e themelimit ( 2009) KosovaPress ka sjellë në tregun medial të vendit produktet me të reja, si video-lajmin dhe audio-lajmin.
Në 15 vjetorin e themelimit KosovaPress ka hapur zyrën në Tiranë ndërsa tani në 16 vjetorin, KosovaPress ka filluar te Ju ofroj edhe ngjarjet me të rëndësishme nga Maqedonia.
Të gjitha këto informacione, KosovaPress ua sjell klientëve dhe lexuesve përmes lajmit të shkruar, video-lajmit, audio-lajmit dhe fotove, shtatë ditë në javë, 365 ditë në vit, në gjuhën shqipe dhe angleze.
Ofrimi i këtyre produkteve dhe produkteve tjera të cilat do të ju ofrojmë gjatë viteve të ardhshme, bënë që KosovaPress të rrit edhe më shumë bashkëpunimin me mediat e vendit, të rajonit dhe të botës.
KosovaPress është anëtare dhe një nga themelueset e Agjencive të Pavarura të Evropës Juglindore (APNA).
Agjencia e Pavarur e Lajmeve KosovaPress, edhe gjatë vitit që lamë, ka dëshmuar vazhdimin e punës së gazetarisë së lirë, kurse objektivi i KosovaPress-it do të vazhdojë të jetë i tillë, duke qenë një burim i lajmit të besuar, lajmit të pavarur, lajmit të shpejtë, një kontribuese e rritjes së lirisë së të shprehurit në vendin tonë.
Tani pas 16 viteve dhe sapo filluam edhe vitin 17-të mund te themi me plot gojë se duke ju falënderuar motos tonë, “Bëje çdo ditë të domosdoshmen pastaj të mundshmen dhe papritmas e sheh qe e ke bërë te pamundurën”, mund te them se për shumicën dhe edhe për neve qe jemi ne KosovaPress gjatë këtyre viteve është bërë pothuajse e pamundura .
Më mirë të themi, për këto 16 vite kemi ecur bashkë me Ju nëpër të gjitha peripecitë me të cilat jemi përballur si media. Vazhdojmë të ecim se bashku../ Autori është botues i A.P.L KosovaPress/
Biznesmeni dhe deputeti i Kuvendit të Kosovës nga radhët e PDK-së, Ramiz Kelmendi, në një...
Nëpër vendet në tranzicion shumica e spitaleve janë pa kushtet elementare. Ato nuk kanë vende...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn